Ego Ansellus decanus cum universo capitulo Eduensis ecclesie, notum facimus universis presentem cartulam inspecturis, quod venerabilis in Christo pater Guido Dei gratia Eduensis episcopus de communi assensu nostro in villa sua de Sedcloco franchisiam stabilivit, super qua dicte ville litteras suas patentes tradidit et concessit. Quarum tenor talis est: Ego Guido Dei gratia, etc. . . . . . . . . . . . . . . . . . . . . . . . . . Nos siquidem dictam franchisiam ratam habemus et gratam et eam concedimus et laudamus et ad majorem hujus rei noticiam et testimonium presenti cartule sigilli nostri apposuimus firmamentum. Actum est hoc apud Eduam anno dominice Incarnationis M° CC° XX° V°, mense marcio.